**Agencija za rad i zapošljavanje Bosne i Hercegovine objavljuje**

**JAVNI POZIV STUDENTICAMA I STUDENTIMA**

**za podnošenje prijava za ferijalni rad u SR Njemačkoj u 2022. godini**

Agencija za rad i zapošljavanje Bosne i Hercegovine poziva zainteresirane studentice i studente upisane na univerzitete i visoke škole u Bosni i Hercegovini da dostave prijave za rad u SR Njemačkoj tokom ljetnog raspusta u 2022. godini u okviru Programa ferijalnog rada koji se odvija u saradnji sa Saveznom agencijom za rad SR Njemačke.

Za Bosnu i Hercegovinu u 2022. godini je odobreno **50 mjesta**, od čega su studenticama/studentima univerziteta u Federaciji BiH dodijeljena 32 mjesta, studenticama/studentima univerziteta u Republici Srpskoj 16 mjesta i studenticama/studentima univerziteta u Brčko Distriktu BiH 2 mjesta.

Na ovaj poziv mogu se prijaviti **isključivo redovne/i studentice/i** univerziteta i visokih škola u Bosni i Hercegovini koje/i **nisu upisane/i u posljednju godinu studija.**

Ostali uvjeti:

* vrlo dobro i dobro poznavanje njemačkog jezika,
* raspoloživost za rad u Njemačkoj u periodu koji nije kraći od dva mjeseca,
* studentice/i se ne bi trebale/i ograničavati na neku regiju ili mjesto u kojem žele raditi,
* spremnost za rad u što više industrijskih sektora u kojima se nude poslovi.
* prethodno radno iskustvo je prednost.

Prijava treba da sadrži sljedeće:

1. **Dva prijavna obrasca** (***Bewerbungsbogen***), **obostrano štampana**, čitko popunjena (po mogućnosti elektronski) **na njemačkom jeziku** sa unesenim **datumom i potpisom**,
2. **Dvije fotografije** novijeg datuma (format za pasoš);
3. **Dva primjerka obrasca** ***Erklärung zur Immatrikulationsbescheinigung*** popunjena na njemačkom ili engleskom jeziku sa **datumom izdavanja, potpisom odgovornog lica i pečatom visokoškolske ustanove;**

**(Napomena: studentice/studenti trebaju kod sebe sačuvati jedan od dva navedena primjerka obrasca koji će, u slučaju da dobiju ponudu za rad, predati poslodavcu** **po dolasku u SR Njemačku.);**

1. **Uvjerenje o studentskom statusu** koje je izdao fakultet ili visoka škola **na njemačkom ili engleskom jeziku. Ako je uvjerenje izdato na jezicima u službenoj upotrebi u BiH, potrebno je priložiti** **i prijevod dokumenta na njemački ili engleski jezik ovjeren od strane sudskog prevoditelja;**
2. **Kopiju pasoša** (samo stranica sa slikom);
3. Ovjerenu kopiju vozačke dozvole (ako je posjeduju).

Način podnošenja prijava:

Zainteresirane/i studentice/i, koji ispunjavaju navedene uvjete, dostavljaju prijavna dokumenta **preporučeno poštom** na sljedeći način:

* Studentice/i visokoškolskih ustanova u **Federaciji Bosne i Hercegovine prema sjedištu ustanove u odgovarajućoj kantonalnoj službi za zapošljavanje**,
* Studentice/i visokoškolskih ustanova u **Republici Srpskoj prema sjedištu ustanove u odgovarajućoj filijali Zavoda za zapošljavanje Republike Srpske**,
* Studentice/i koje/i studiraju u **Brčko Distriktu BiH Zavodu za zapošljavanje Brčko Distrikta BiH.**

Prijave se mogu dostavljati i direktno **Agenciji za rad i zapošljavanje Bosne i Hercegovine na adresu:**

Agencija za rad i zapošljavanje Bosne i Hercegovine

Đoke Mazalića 3

71000 Sarajevo

sa naznakom „Prijava za Ferijalni rad u SR Njemačkoj 2022“

Rok za dostavljanje prijava je **ponedjeljak, 28.3.2022. godine.**

**Napomena**: Prijavna dokumentacija se šalje u Saveznu agenciju za rad SR Njemačke i ne vraća se studentima.

Kriteriji koji će se primjenjivati pri odabiru kandidata:

* Spremnost za rad u SR Njemačkoj **najmanje dva mjeseca** (podrazumijeva da zvanični ljetni raspust relevantnih visokoškolskih ustanova mora trajati najmanje dva mjeseca).
* Prednost će imati studentice/i koje/i dosada **nisu sudjelovali u ovom programu** ili su ranijih godina dostavljale/i prijave za učešće u programu, ali **nisu dobile/i radne ponude**.
* U obzir će se uzimati i **nivo znanja njemačkog jezika** (na osnovu samoprocjene znanja iz Prijavnog obrasca).
* Prethodno radno iskustvo je prednost.

Spisak studentica/studenata, čije će prijave na osnovu navedenih kriterija biti odabrane i proslijeđene u Saveznu agenciju za rad SR Njemačke, bit će objavljen na web stranici Agencije za rad i zapošljavanje Bosne i Hercegovine: [www.arz.gov.ba](http://www.arz.gov.ba) nakon izvršene selekcije**.**

Savezna agencija za rad SR Njemačke će uzimati u obzir samo potpunu i ispravno popunjenu dokumentaciju koju dostavi Agencija za rad i zapošljavanje Bosne i Hercegovine.

Studentice/studenti su u obavezi da se upoznaju sa informacijama o ovom programu u dokumentu ***Info - Ferienbeschaeftigung,*** a za dodatna pojašnjenja se mogu obratiti i Agenciji za rad i zapošljavanje Bosne i Hercegovine.

Kontakt:

tel.: 033/560 354

E-mail: [merima.planincic@arz.gov.ba](mailto:merima.planincic@arz.gov.ba)